[image: image1.jpg]




Rijeka, 14.09.2026. 

IZJAVA ZA MEDIJE 

OBJAVLJEN NATJEČAJ ZA NOMINACIJU KANDIDATA/KINJA ZA NAGRADE „VOLONTERI GODINE“ 
Udruga za razvoj civilnog društva SMART – Volonterski centar Rijeka, Primorsko-goranska županija i Grad Rijeka,obilježavaju 5.12. , Međunarodni dan volontera dodjelom nagrade „Volonteri godine“ !

Ove godine nagrada slavi 20 godina postojanja, prigodno, u godini u kojoj obilježavamo Međunarodnu godinu volontera za održivi razvoj 2026. 
Nagrada „Volonteri godine“ dodijeljuje se u tri kategorije usmjerene pojedinkama i pojedincima, organizatorima volontiranja i odgojno - obrazovnim ustanovama. Nagradom volonterkama i volonterima želimo podići njihovu vidljivost i prepoznatosti u društvu, nagrada „Organizator volontiranja 2026.“, s dodijeljuje se s ciljem promocije kvalitetnih volonterskih programa različitih organizacija a „Školski volonterski klub 2026.”, kako bismo vrednovali dobru praksu uključivanja učenika, roditelja i volontera iz zajednice u volonterske aktivnosti unutar i izvan odgojno – obrazovnih ustanova. 
Kandidate/kinje za nagradu “Volonteri godine” mogu nominirati neprofitne organizacije koji djeluju na području grada Rijeke i/ili Primorsko-goranske županije, a koje su u svom djelovanju u 2026. godini surađivale s volonterima/kama, sukladno Zakonu o volonterstvu. 

Organizaciju za nagradu “Organizator volontiranja 2026. ” mogu nominirati njihovi volonteri/ke, druga organizacija ili jedinica lokalne/regionalne samouprave te organizacija može za nagradu nominirati i samu sebe. 

Za nagradu „Školski volonterski klub 2026.”, odgojno – obrazovnu ustanovu mogu nominirati učenici volonteri, drugi volonteri ustanove, druga ustanova, organizacija ili jedinica lokalne/regionalne samouprave te  ustanova može za nagradu nominirati i samu sebe. 

Natječaj je otvoren od 14.09.2026. do 16.10.2026. Poveznica na detaljna uputstva i na nominacijske obrasce nalaze se na mrežnim stranicama Grada Rijeke (www.rijeka.hr ), Primorsko – goranske županije (www.pgz.hr ) , Volonterskog centra Rijeka (www.volonterski–centar-ri.org ) te  Udruge za razvoj civilnog društva SMART (https://www.smart.hr/) a mogu se zatražiti i  e-mailom na martina@smart.hr . 

Ovom nagradom Grad Rijeka, Primorsko –goranska županija i Volonterski centar Udruge SMART izražavaju svoju zahvalnost građankama i građanima koji volontiraju kao i organizacijama i odgojno – obrazovnim ustanovama koje omogućavaju volontiranje u njihovim aktivnostima. Pozivamo organizacije, pojedinke/ce, odgojno – obrazovne ustanove da nominiraju svoje kandidate/tkinje i organizacije i s nama obilježe Međunarodnu godinu volontera za održivi razvoj i 20 godina dodjele nagrade „Volonteri godine“. 
